Tiedote 1.11.2016

**Kia Optima Plug-in Hybrid – sähköllä jopa 54 km!**

Täysin uusi Kia Optima Plug-in Hybrid, Kian ensimmäinen ladattava hybridiauto, saapui Suomeen lokakuussa. Innovatiivinen ladattava hybridivoimalinja on merkittävä lisä Optima-mallistossa ja Kian vähäpäästöisten autojen laajentuvassa valikoimassa.

Täysin uusi ladattava Optima Plug-in Hybrid tarjoaa paremman akkukapasiteetin ja toimintamatkan kuin aikaisemmat Optima Hybrid -mallit. Uuden Optima Plug-in Hybrid -mallin toimintamatka sähköajossa on jopa 54 km. Sujuvan matkanteon takaa 2.0 GDI -bensamoottori. Optima Plug-in Hybrid -mallin yhdistetty CO2-päästö on 37 g/km.

**Michael Cole**, Chief Operating Officer, Kia Motors Europe, kertoo: “Hybridiautojen myynti on yli kaksinkertaistunut Euroopassa viimeisen viiden vuoden aikana, ja sen on arveltu saavuttavan 700 000 kappaleen tason vuoteen 2020 mennessä. Uusi kehittynyt Plug-in Hybrid -voimalinja tekee Optimasta erityisen houkuttelevan niin yksityis- kuin yritysautoilijoillekin. Autossa yhdistyvät upea muotoilu, ajettavuus ja alhaiset käyttökustannukset.”

Optima Plug-in Hybridin voimalinja käyttää Kian nelisylinteristä 2.0 GDI -bensiinimoottoria, joka tuottaa tehoa 156 hv. Bensiinimoottori on yhdistetty sähkömoottoriin. Voimalinjan kokonaisteho on 205 hv sähkömoottorin antaessa välittömän vasteen kaasupoljinta painettaessa. Hybridijärjestelmän tuottama suurin vääntö on 375 Nm. Voima välitetään tiehen pehmeästi vaihtavan 6-vaihteisen automaattivaihteiston välityksellä.

Optima Plug-in Hybrid on varustettu 9,8 kWh:n litium-ioniakulla, joka on sijoitettu takapenkin taakse.

Kia Optima Plug-in Hybrid on varustettu teknologialla, joka säästää akustoa ja opastaa kuljettajaa tehokkaampaan lataamiseen. Auto pystyy hyödyntämään entistä tehokkaammin

jarrutusenergian talteenoton. Coasting Guide Control -järjestelmä (CGC) puolestaan auttaa kuljettajaa ennakoimaan liikenteessä sähköenergiaa säästäen.

Optima Plug-in Hybrid -mallin tunnistaa selvästi Optima-malliston jäseneksi. Sen hybridiominaisuuksia korostaa aktiviinen keulamaski, jonka ollessa toiminnassa auton ilmanvastuskerroin on 0.25 Cd (Optima sedan Cd 0.27).

Optima Plug-in Hybrid -malliin on saatavilla Android Auto™ ja Apple CarPlay™ -järjestelmät, jotka mahdollistavat puhelimen sovellusten ja toimintojen käytön auton

kosketusnäytön kautta. Autossa on 8” kosketusnäyttö Kian uusimalla navigointijärjestelmällä. Tom-Tom-palvelulla varustettu navigointijärjestelmä tarjoaa muun muassa reaaliaikaisia liikennetietoja kuljettajalle.

Täysin uuteen Optima Plug-in Hybrid -malliin on saatavana Kian uusimpia turvallisuutta parantavia varusteita. Näitä ovat mukautuva vakionopeudensäädin, automaattinen hätäjarrutusjärjestelmä, kaistavahti, kaukovaloavustin, nopeusrajoitusmerkkien tunnistusjärjestelmä, kuolleen kulman tunnistusjärjestelmä ja risteävän liikenteen varoitusjärjestelmä.

Kia Optima Plug-in Hybrid on D-segmentin edullisin ladattava hybridiauto Suomessa. Optima Plug-in Hybrid -malliston hinnat alkavat 43 990 eurosta.

**Lisätietoja**

Lauri Puintila,PR-päällikkö, Kia-maahantuonti, Lauri.Puintila (at) delta.fi, 040 584 4685

***Kia Motors Corporation****Kia Motors Corporation on vuonna 1944 perustettu eteläkorealainen autonvalmistaja. Kia-autojen vuosittainen tuotanto on yli 3 miljoonaa ajoneuvoa. Kialla on 14 valmistus- ja kokoonpanotehdasta viidessä eri maassa ja myyntiverkosto toimii noin 150 maassa. Yhtiön vuotuinen liikevaihto on noin 45 miljardia dollaria. Kialla on maailmanlaajuisesti noin 49 000 työntekijää.
Kian markkinaosuus oli Suomessa 6,0 prosenttia vuonna 2015. Kialla on ollut useana vuonna Suomen merkkiuskollisimmat asiakkaat.
Kian maahantuontiyhtiö Suomessa on Delta Motor Group.*